Joroisista 14 p. helmik.
– Joroisista 14 p. helmik. ”Tammikuun viimeisinä, ja helmikuun ensimäisinä päivinä oli meillä kelpo suvi; autioilta mailta väheni joku osa lunta, pelloilla tuli sänget ja kynnöspäät näkyviin; laihotkin tervehti kyntäjöitään kauniissa syksy-puvussaan; jopa puutkin näyttivät säärensä, paikoin lumettomaan jalka teräänsä asti. Muutoin oli metsä puhdas ja raitis työmiehen liikunnolle. Jäät tulivat vesille ja nilpuiksi: mutta laskiais-tiistaina iltasella, alkoi lumisade ja pyry, jota kesti muutamia päiviä. – Maassa olevan tavan mukaan pidetään kinkeri lukuja kylissä paraillaan vaan nyt asia toisin, kuin ennen: pitäjässä ei ole pappia, kuin kirkkoherran nimellä kunnioitettava kappalaisemme yksinään, ja muita asukkaita on 7,000. Rovastimme kuolemasta asti, on se ijällinen vanhus yksinään hoitanut seurakuntaa.

G[ustaf]. F[redrik]. B[rask].

Mitä kunn. lähettäjämme selvittää kirjoituksensa lopulla sairasten ripittämisestä ja opettamisesta, on yleensä tunnettua, jota emme katso tarpeelliseksi tässä julkaista, semminkin kuin sitä on ylön pitkältä joka anastaisi paljon tilaa ahtaissa palstoissamme. Toim. muistutus.

Lähde: Tapio 27.2.1869.

Asiatekstit
Gustaf Fredrik Brask
Tapio
1869